হাসপাতাল থেকে কবে বাড়ি ফিরছেন এ আর রহমান! জানালেন সঙ্গীতশিল্পীর ছেলে

ওয়েব ডেস্ক: রবিবাসরীয় সকালে খবর আসে অস্কারজয়ী সঙ্গীতশিল্পী এ আর রহমান বুকে ব্যাথা নিয়ে চেন্নাইয়ের অ্যাপোলো হাসপাতালে ভর্তি হয়েছেন। জানা যায়, বিদেশ থেকেই ফিরেই ঘাড়ে ব্যথা শুরু হয় তাঁর, আর সেখান থেকেই বুকে ব্যাথা। তারপরেই তাঁকে ভর্তি করা হয় হাসপাতালে। তাঁর দ্রুত চিকিৎসার জন্য হাসপাতালের তরফ থেকে গঠন করা হয় মেডিক্যাল বোর্ডও।

ঘন্টাখানেকের মধ্যে হাসপাতালের পক্ষ থেকে জানানো হয় স্থিতিশীল আছেন এ আর রহমান। চিকিৎসকদের প্রাথমিক অনুমান রামজান মাসে রোজা পালন করার দরুন ডিহাইড্রেশন হয়ে গিয়েছিল তাঁর। যার জেরে অসুস্থ হয়ে পড়েন তিনি।

আরও পড়ুন: বিপদমুক্ত এ আর রহমান! যা জানালেন চিকিৎসকেরা

আপাতত অবস্থা স্থিতিশীল হওয়ায় তিনি হাসপাতাল থেকে বাড়িও ফিরেছেন। তবে অনুরাগীদের মনে এখন একটাই প্রশ্ন, কেমন আছেন অস্কারজয়ী সঙ্গীতশিল্পী এ আর রহমান?

এবিষয়ে এবার মুখ খুললেন তাঁর ছেলে আমিন।

এ আর রহমানের ছেলে আমিন তাঁর বাবার শারীরিক অবস্থা নিয়ে একটি পোস্ট করেছেন তাতে লেখা, ‘আমাদের সমস্ত বন্ধুরা ও শুভাকাঙ্খীদের ধন্যবাদ আমাদের জন্য প্রার্থনা করার জন্য। শরীর জলশূন্যতার জন্য বাবা খানিকটা দুর্বল হয়ে পড়েছেন। কিছু রুটিন চেক আপের জন্য তাঁকে ছেড়ে দেওয়া হয়েছে। তবে এখনও তাঁর দুর্বলতা রয়েছে। আপনাদের সকলের ভালবাসা ও আন্তরিকতায় আমরা কৃতজ্ঞ।’

দেখুন অন্য খবর